Държавен вестник, бр. 98, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  98
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 326
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за възстановяване на надвнесен ак­
циз за употребявани автомобили, приет от 
ХLI Народно събрание на 1 декември 2010 г.
Издаден в София на 7 декември 2010 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за възстановяване на надвнесен акциз за 
употребявани автомобили
Г л а в а  п ъ р в а
ОБЩИ РАЗПОРЕДБИ
Предмет на закона
Чл. 1. (1) Този закон урежда възстановя­
ването на надвнесен акциз за внесени или 
въведени на територията на страната употре­
бявани автомобили за периода от 1 януари 
2007 г. до 31 декември 2009 г. включително.
(2) Този закон не се прилага за случаите, 
когато акцизът по ал. 1 е възстановен на 
друго основание.
Лица, които имат право на възстановяване
Чл. 2. Право на възстановяване на надвне­
сен акциз за употребявани автомобили има 
лице, което е:
1. внесло или въвело на територията на 
страната употребяван автомобил през пери­
ода от 1 януари 2007 г. до 31 декември 2009 г. 
включително;
2. посочено като получател в митниче­
ската декларация за режим eдновременно 
допускане за свободно обращение и крайна 
употреба или като данъчно задължено лице в 
акцизната декларация по чл. 76г, ал. 1 (отм., 
ДВ, бр. 44 от 2009 г.) от Закона за акцизите 
и данъчните складове; 
3. внесло дължимия акциз.
Понятия
Чл. 3. По смисъла на този закон:
1. „Надвнесен акциз“ е разликата между 
внесения акциз за употребяван автомобил и 
размера на акциза за нов автомобил със съща­
та мощност на двигателя, определен по реда 
на чл. 40, ал. 2 (отм., ДВ, бр. 44 от 2009 г.) 
от Закона за акцизите и данъчните складове.
2. „Употребяван автомобил“ е автомобил, 
за който към датата на внасяне, съответно 
към датата на подаване на акцизна декларация 
по чл. 76г, ал. 1 (отм., ДВ, бр. 44 от 2009 г.) 
от Закона за акцизите и данъчните складове, 
не са налице условията за нов автомобил по 
реда на чл. 4, т. 16 (отм., ДВ, бр. 44 от 2009 г.) 
от Закона за акцизите и данъчните складове. 
Лихви 
Чл. 4. За надвнесения акциз се дължи 
законна лихва.
Компетентност
Чл. 5. (1) Актовете по този закон се изда­
ват от началника на компетентната митница. 
(2) Компетентна митница относно произ­
водствата по този закон е митницата, където 
е бил внесен акцизът. 
Отклонение от облагане
Чл. 6. При установени случаи на неправо­
мерно внесени или въведени на територията 
на страната употребявани автомобили за 
периода от 1 януари 2007 г. до 31 декември 
2009 г. включително размерът на дължимия 
акциз се определя като за нов автомобил по 
реда на чл. 40, ал. 2 (отм., ДВ, бр. 44 от 2009 г.) 
от Закона за акцизите и данъчните складове.
Г л а в а  в т о р а
ПРОЦЕДУРА ПО ВЪЗСТАНОВЯВАНЕ
Подаване на искане
Чл. 7. (1) Възстановяване на надвнесен ак­
циз се извършва по писмено искане на лицето 
по чл. 2 по образец съгласно приложението.
(2) Искането по ал. 1 се подава от лицето 
по чл. 2 или от упълномощено от него лице 
в компетентната митница в 6-месечен срок 
от влизането в сила на този закон. 
(3) Към искането по ал. 1 се прилагат: 
1. митническа декларация, акцизна декла­
рация по чл. 76г (отм., ДВ, бр. 44 от 2009 г.) 
от Закона за акцизите и данъчните складове 
или друг документ, установяващ задължение 
за акциз – оригинал или заверено копие от 
компетентната митница;
2. копие от платежен документ, доказващ 
внасянето на акциза. 
Действия на митническите органи
Чл. 8. (1) При установяване на нередовност 
на искането по чл. 7 компетентният орган 
със съобщение указва на лицето да отстрани 
допуснатите нередовности в 7-дневен срок от 
получаване на съобщението.